РЕГЛАМЕНТ (ЕО) № 333/2008 НА КОМИСИЯТА
от 11 април 2008 година
за определяне на таваните, приложими спрямо допълнителната помощ, предназначена за Португалия в рамките на доброволната модулация, въведена по силата на Регламент (ЕО) № 378/2007 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 378/2007 на Съвета от 27 март 2007 г. за утвърждаване на правила за доброволна модулация на преки плащания, предвидена в Регламент (ЕО) № 1782/2003 за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, и за изменение на Регламент (ЕО) № 1290/2005 (1), и по-специално член 1, параграф 3, трета алинея от него,
като има предвид че:
(1)
Регламент (ЕО) № 378/2007 установи условията, позволяващи на държавите-членки да прилагат намаление, наричано по-долу „доброволна модулация“, по отношение на всички суми от директни плащания по смисъла на Регламент (ЕО) № 1782/2003 на Съвета (2), предоставени на тяхна територия през периода 2007-2012 г.
(2)
Португалия реши да въведе доброволната модулация от 2008 г. с годишна ставка на намаление от 10 %.
(3)
За да може да се изчислят нетните суми, получени в резултат на прилагането на доброволната модулация, които ще бъдат предоставени на Португалия като помощ от Общността за изпълнение на мерките по програмите за развитие на селските райони, е необходимо да се определят таваните, приложими спрямо цялата сума на допълнителната помощ, предназначена за Португалия, съгласно член 1, параграф 3, трета алинея от Регламент (ЕО) № 378/2007.
(4)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Таваните, приложими спрямо цялата сума на допълнителната помощ, предназначена за Португалия, съгласно член 1, параграф 3, трета алинея от Регламент (ЕО) № 378/2007, са, както следва:
Календарна година
Милиони евро
2008
20,4
2009
20,4
2010
20,4
2011
20,4
2012
20,4
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 април 2008 година.